SET สัปดาห์หน้ารีบาวด์จากแรงหนุน Previews งบฯ Q2
โบรกฯคาดตลาดสัปดาห์หน้า (3 - 7 ก.ค.) Rebound จากแรงหนุนของ การ Previews งบไตรมาส 2 นำโดยกลุ่มแบงก์
3 ก.ค. 2560

Weekly outlook : Up แนวต้าน 1,585/1,595จุด แนวรับ 1,567/1,565จุด
บล.โนมูระ พัฒนสิน ระบุในบทวิเคราะห์ว่า สัปดาห์หน้า (3 – 7 ก.ค.) คาดตลาด Rebound จากแรงหนุนของ การ Previews งบไตรมาส 2 นำโดยกลุ่ม BANK ซึ่งภาพรวมเบื้องต้นน่าจะทรงตัวจากไตรมาส 1/60 หรือ ฟื้นตัวเล็กๆ ผสานทิศทางการประชุม กนง วันที่ 5 ก.ค.60 Nomura คาดว่าจะคงดอกเบี้ยนโยบายที่เดิม 1.5% และให้จับตาสัญญาณเศรษฐกิจจาก ธปท. คาดว่าจะมีมุมมองบวก เป็นปัจจัยหนุนกลุ่ม Domestic โดยเฉพาะกลุ่ม ธนาคาร
นอกจากนี้แรงกดดันของกลุ่มรับเหมายังผ่อนคลายลง หลังนายกรัฐมนตรีเตรียมใช้มาตรา 44 เพื่อชะลอการบังคับใช้บางมาตราของพระราชกำหนด (พ.ร.ก.) การบริหารจัดการการทำงานของคนต่างด้าว พ.ศ.2560 ที่กำหนดบทลงโทษที่รุนแรง เพื่อบรรเทาผลกระทบของนายจ้างและลูกจ้างที่เตรียมตัวไม่ทัน ทำให้หุ้นในกลุ่มนี้ที่ปรับฐานในปลายสัปดาห์ที่ผ่านมา น่าจะเริ่มฟื้นตัว ประกอบกับ Risk Asset Sentiment ในเอเซียเชิงบวก จากค่าเงิน Dollar ที่อ่อนค่าลงต่อเนื่อง บวกกับราคาน้ำมันที่ค่อยๆ ฟื้นตัว ประเมิน SET จะแกว่งบวกในกรอบ แนวต้าน 1,585/1,595 จุด และแนวรับ 1,567/1,565 จุด
&lt;&lt;&lt;คลิกเพื่อดูรายละเอียด&gt;&gt;&gt;